ชวนเปิบผลไม้เกรดพรีเมียม
นายจุรินทร์ ลักษณวิศิษฏ์ รมว.พาณิชย์ เปิดเผยว่า สัปดาห์นี้จะทราบว่ามีเอกชนรายใดที่จะเข้าร่วมโครงการลอตที่ 2 ของโครงการพาณิชย์ลดราคาสินค้าเพื่อประชาชน และจะมีสินค้าอะไรมาลดราคาเพิ่มเติม ขณะที่โครงการความร่วมมือระบายสินค้าเกษตรและผลไม้ เกิดขึ้นจากการทำบันทึกข้อตกลง (เอ็มโอยู) ที่ห้างโมเดิร์นเทรด ทั้งบิ๊กซี เทสโก้ โลตัส เดอะมอลล์แม็คโคร และท็อปส์ มาร์เก็ต ร่วมมือกับกระทรวงเป็นแหล่งระบายผลไม้ให้กับเกษตรกร กลุ่มเกษตรกร วิสาหกิจชุมชน ที่ได้ทำสัญญา 40 สัญญา ให้ช่วยขายผลไม้จากเกษตรกร เช่น จังหวัดเชียงใหม่ ลําพูน น่าน สุโขทัย ตราด จันทบุรี รวม 9 ชนิด อาทิ ลําไย ลิ้นจี่ ทุเรียน เงาะ รวม 16700 ตัน มูลค่า 762 ล้านบาท เพราะขณะนี้ ต้องเร่งทำเป็นพิเศษ เพราะผลไม้ที่เป็นผลผลิตเริ่มออกสู่ตลาดแล้ว แต่โควิด-19 ทำให้ผลผลิตผลไม้ 60% ไม่สามารถส่งออกได้ จึงต้องปรับมาขายตลาดในประเทศบางส่วน ที่เน้นทั้งการขายออฟไลน์และออนไลน์ทั้งนี้ ในส่วนของตลาดออฟไลน์ ได้ร่วมกับสมาคมค้าส่งค้าปลีกสินค้าเกษตรไทย สมาคมตลาดสดในการช่วยระบายผลไม้ไปยังตลาดในประเทศ เช่น ตลาดไท และยังเร่งระบายผ่านห้างสรรพสินค้า โมเดิร์นเทรด ส่วนช่องทางออนไลน์ จะร่วมมือกับแพลตฟอร์มออนไลน์ เช่น ไปรษณีย์ไทย ลาซาด้า ช้อปปี้ จตุจักรมอลล์ ช่วยทำแคมเปญสนับสนุนการบริโภคผลไม้ไทยเกรดพรีเมียม ซึ่งปกติจะส่งออก แต่ปีนี้จะได้กินของดีในราคาประหยัด.
สัปดาห์นี้จะทราบว่ามีเอกชนรายใดที่จะเข้าร่วมโครงการลอตที่ 2 ของโครงการพาณิชย์ลดราคาสินค้าเพื่อประชาชน และจะมีสินค้าอะไรมาลดราคาเพิ่มเติม
จุรินทร์ ลักษณวิศิษฏ์,สินค้าเกษตร,ผลไม้,กระทรวงพาณิชย์,ระบายสินค้า,ตลาดออฟไลน์,ข่าววันนี้